
П Р О Г Р А М А




за развитие на читалищната дейност в община Ардино през 
2020 година


I. Общи положения
На територията на община Ардино са регистрирани 20 Народни читалища, чрез които се реализира културния и духовен живот. Съгласно чл. 26а, от ал.1 до ал. 4 от Закона за народните читалища председателите изготвят и внасят предложения за дейността си пред Кмета на община Ардино. Общинската администрация внася предложението, като ежегодна Програма за развитие на читалищната дейност пред Общински съвет – Ардино.
Основа в работата на читалищата в община Ардино е утвърждаване и нарастване на ролята и значението им в развитието на местните общности, увеличение на обществената значимост на читалищата като фактор за местно културно, образователно и информационно развитие. Читалищата имат предимството на институция, която е неизменна в облика на страната, в която се съхраняват традициите, фолклора и духовността през изминалите години.

II. Цели
1. Основна цел на Програмата
Настоящата програма има за цел подпомагане организирането и реализацията на комплекса от дейности, както и оказване на съдействие за повишаване активността на читалищните ръководства, с цел създаване на благоприятна творческа среда за учене през целия живот за всички възрастови групи, както и активизиране обмена на информация между Община Ардино и останалите културни институции.

2. Основни цели на читалищата са:  
· Развитие и утвърждаване на духовните и културни ценности на гражданското общество;
· Институционално укрепване на читалищата като местни общностни центрове с културно-просветни, информационни, социални и граждански функции;

· Подпомагане на традиционните читалищни дейности и търсене на нови съвременни форми за тяхното развитие и предаване;

· Участие при поддържането на традиционните форми на културата и фолклора и при осигуряване на трансмисията им към следващите поколения;

· Активизиране ролята на читалищата при социалната и културна интеграция на различни общности, в т.ч. групи в риск, в неравностойно положение и др.;

· Превръщането на читалищата в общодостъпни центрове за библиотечно и информационно осигуряване на населението, чрез ускореното навлизане в дейността им на съвременните комуникационни и информационни технологии;

· Разширяване възможностите на читалищата за предоставяне на услуги, свързани с осигуряване на продължаващо образование, личностна реализация и ново ниво на компетентност на гражданите.

Народните читалища трябва да бъдат модерни институции на бъдещето със съвременните културни и социални дейности, като същевременно те трябва да останат неделимо свързани с основните читалищни принципи за съхраняване и развитие на националните и местните традиции и обичаи.  

 
III. Основни задачи, дейности и приоритети

През 2020 г. развитието на читалищната дейност в община Ардино ще продължи в изпълнението на следните основни задачи и дейности:

1. Основни задачи:

· да опази културно – историческото наследство и националните традиции;

· да спомага изграждането на ценностна система у деца и младежите;

· да поддържа и обогатява материалната си база;

· да разработва и реализира инициативи/проекти за местно развитие и финансиране на читалищната дейност;

· да работи за осигуряване на по-добра, по-съвременна и по висококачествена образователна, културна, социална и информационна среда на населението;

· да разшири съдържателния и социални обхват на читалищната дейност за привличане на по-широк кръг от населението;

· да развива ползотворно сътрудничество между читалищата на територията на общината, на региона и страната;
· да поддържа активно партньорство с общинската администрация, училищата, както и с културните институции и бизнеса за взаимна полза.
2. Основни дейности:
2.1. Библиотечна дейност:
· обновяване на библиотечния фонд в зависимост от читателските интереси;
· подобряване на дейността на библиотеките, съобразена с интереса и нуждите на населението, чрез различни форми на културно – масовата работа;

· осъществяване на изложби, свързани с бележити дати на личности и събития от местен, регионален и национален характер;

· провеждане на срещи и литературни четения на новоиздадена литература и млади автори.

2.2. Културно – масова дейност:
· осъществяване на културния календар за читалищните прояви:

· повишаване на художественото и жанрово разнообрази на културните мероприятия;
· участие на културните мероприятия на общината;
· честване на официалните и традиционни празници, сборове и годишнини;
· провеждане на мероприятия, свързани със съхранението, развитието и популяризирането на местни традиции и обичаи.
2.3. Любителско художествено творчество:

· повишаване на художествено – творческите постижения на любителските състави и индивидуалните изпълнители, чрез привличане на специалисти-ръководители;
· активно участие на любителските състави и индивидуални изпълнители в културно – масови събития на селото и общината;

· създаване на нови съвременни форми на любителското творчество, отговарящи на интересите на младото поколение и осигуряване на условия за тяхното развитие.

2.4. Подобряване на финансовото състояние на читалището чрез:

· осъществяване на контакти с личности и фирми за набиране на допълнителни средства за по-активно участие на любителските състави и индивидуални изпълнители в местни и национални програми, конкурси и фестивали;
· увеличаване броя на членовете на читалището;

· събиране на членски внос;

· проекти и програми;

· дарения и спонсорства;

· наем за ползване на читалищно имущество и помещения в сградата.

2.5. Обучение и квалификация:
· Участия на щатните работници в семинари, обучения и др., свързани с повишаване на квалификацията им по основните читалищни дейности и работа по проекти.
3. Приоритети
И през 2020 г. община Ардино ще подкрепя дейността на работещите народни читалища, като важни центрове за съхраняване и развитие на любителското творчество и инициатива и културно- просветителски звена. Днешните реалности изискват от читалищата да бъдат високо отговорни самоуправляващи се културни сдружения на гражданите, особено в населените места, където се явяват като единствен културен институт. Приоритет през 2020 ще бъдат:

· Продължаване на подкрепата на Общински съвет – Ардино и общинската администрация за приобщаване на гражданите към глобалното информационно общество, а именно чрез съдействие за устойчивост на проектите по Програма Глоб@лни библиотеки – България, която са включени три народни читалища на територията на община Ардино – НЧ „Родопска искра 1961“ с.Жълтуша, НЧ „Лъч 1955“ с.Горно Прахово и НЧ „Любен Каравелов 1950“ с.Млечино;
· Създаване на условия за равнопоставеност и преодоляване на информационната и социална изолираност на децата и младите хора, чрез по-широкия им достъп до модерните информационни и комуникационни технологии, предоставени от тези три читалища;
· Участие на творчески колективи на народните читалища в културния календар на община Ардино;
· Усъвършенстване на механизма за финансиране на народните читалища и осъществяване на обществен контрол на разходваните бюджетни средства, съгласно чл.26а, ал.4 и ал.5 от Закона за народните читалища;
· Стимулиране интереса и любовта на младите хора към богатото фолклорно наследство на нашия край, осигуряване на приемственост;
· Привличане и участие на младите хора в краеведската дейност.
IV.  Срокове и изпълнение

Настоящата Програма е разработена съгласно чл.26а, ал.2 от Закона за народните читалища и е с продължителност до 31 декември 2020 г.


Неразделна част от програмата е Приложение №1 – предложенията за дейност на народните читалища на територията на община Ардино през 2020 г. 

